Gerlašská skala

Gerlašská skala () je vrch v Slovenskom krase, krajinnom celku Slovenského rudohoria. Leží nad obcou Rožňavské Bystré, približne  západne od Rožňavy. 

 Poloha 
Nachádza sa v severozápadnej časti pohoria, v geomorfologickom podcelku Plešivská planina. Leží v Košickom kraji, v okrese Rožňava a zasahuje na katastrálne územie obcí Plešivec, Honce a Rožňavské Bystré. Najbližšími sídlami sú severozápadne situované Honce a severovýchodne ležiace Rožňavské Bystré, východne sa nachádza Rakovnica a Kružná a západne Štítnik. Vrch patrí do prírodnej rezervácie Gerlašské skaly a Národného parku Slovenský kras.

 Opis 
Gerlašská skala leží na severnom okraji rozsiahlej Plešivskej planiny. Západným smerom sa nachádza Sivá skala (), Hrádok () a Štít (), južným Vlčí štít (), Železné vráta (), Červený kopec (), Ostrý vŕšok (), Veľký vrch () a vrch Nad Bystrianskou studňou (), východne leží Roveň (), Mních () a Turecká () a severne Košarisko () a Repisko ().Slovenský kras – Domica. Turistická mapa. 1 : 50 000. Harmanec: VKÚ, a. s., 1999 Masív patrí do povodia rieky Slaná, kde vodu z východnej časti odvádzajú prítoky Honského potoka, zo západnej prítoky Hončianskeho potoka do riečky Štítnik. Na vrchol vedie značený turistický chodník. 

 Výhľady 
Vrchol pokrýva súvislý lesný porast, no skalné bralo umožňuje rozhľad. Vidieť je tak možné okolité vrcholy Slovenského krasu, no tiež Revúcku vrchovinu, Volovské vrchy, hrebeň Vysokých Tatier, Nízke Tatry a Stolické vrchy.

 Prístup 
 po  modrej turistickej značke cez rázc. Gerlašská skala:
 od západu zo Štítnika
 od juhu z Plešivca
 po  zelenej turistickej značke z obce Rakovnica cez rázc. Veľký vrch 

 Referencie 

 Pozri aj 
 Slovenský kras
 Plešivská planina
 Gerlašské skaly
 Zoznam vrcholov v Slovenskom krase

 Externé odkazy 
 Poloha na turistickej mape

Kategória:Vrchy v Slovenskom krase
Kategória:Vrchy pod 1000 metrov na Slovensku
Kategória:Vrchy v okrese Rožňava
Kategória:Plešivec
Kategória:Rožňavské Bystré
Kategória:Honce